LIETUVOS RESPUBLIKOS KULTŪROS MINISTRAS

ĮSAKYMAS

DĖL KULTŪROS MINISTRO 2010 M. LIEPOS 22 D. ĮSAKYMO NR. ĮV-405 „DĖL TARNYBINIŲ LENGVŲJŲ AUTOMOBILIŲ“ PAKEITIMO

2023 m. liepos 19 d. Nr. ĮV-607

Vilnius

Atsižvelgdamas į Kultūros paveldo departamento prie Kultūros ministerijos 2023 m. liepos 5 d. raštą Nr. (1.36 E)2-1305 „Dėl tarnybinių lengvųjų automobilių skaičiaus padidinimo“,

p a k e i č i u Lietuvos Respublikos kultūros ministro 2010 m. liepos 22 d. įsakymo Nr. ĮV-405 „Dėl tarnybinių lengvųjų automobilių“ 1 punktą ir jį išdėstau taip:

„1. N u s t a t a u, kad:

1.1. Kultūros paveldo departamentas prie Kultūros ministerijos nekilnojamojo kultūros paveldo apsaugos funkcijoms vykdyti gali turėti ne daugiau kaip 17 tarnybinių lengvųjų automobilių;

1.2. Lietuvos vyriausiojo archyvaro tarnyba ir jai pavaldūs valstybės archyvai Lietuvos Respublikos dokumentų ir archyvų įstatyme, valstybės archyvų nuostatuose nustatytų funkcijų vykdymui gali turėti ne daugiau kaip 15 tarnybinių lengvųjų automobilių;

1.3. Lietuvos nacionalinis kultūros centras, Šiuolaikinio meno centras, Valstybinio Kernavės kultūrinio rezervato direkcija, Lietuvos liaudies buities muziejus, Maironio lietuvių literatūros muziejus, Šiaulių „Aušros“ muziejus, Trakų istorijos muziejus, Žemaičių muziejus „Alka“, Klaipėdos valstybinis muzikinis teatras, Kauno valstybinis muzikinis teatras, Klaipėdos dramos teatras, Lietuvos nacionalinis dramos teatras, Nacionalinis Kauno dramos teatras, Juozo Miltinio dramos teatras, Lietuvos dailės muziejus, Vilniaus apskrities Adomo Mickevičiaus viešoji biblioteka, Klaipėdos apskrities Ievos Simonaitytės viešoji biblioteka, Panevėžio apskrities Gabrielės Petkevičaitės-Bitės viešoji biblioteka, Kauno apskrities viešoji biblioteka, Šiaulių apskrities Povilo Višinskio viešoji biblioteka, Lietuvos valstybinis simfoninis orkestras, Nacionalinis muziejus Lietuvos Didžiosios Kunigaikštystės valdovų rūmai, koncertinė įstaiga Kauno valstybinė filharmonija, Vilniaus senasis teatras jų funkcijoms vykdyti gali turėti ne daugiau kaip 2 tarnybinius lengvuosius automobilius;

1.4. Lietuvos aklųjų biblioteka ir Lietuvos nacionalinė filharmonija jų funkcijoms vykdyti gali turėti ne daugiau kaip 6 tarnybinius lengvuosius automobilius;

1.5. Trakų istorinio nacionalinio parko direkcija, Lietuvos nacionalinis muziejus, Lietuvos jūrų muziejus, Lietuvos liaudies buities muziejus jų funkcijoms vykdyti gali turėti ne daugiau kaip 3 tarnybinius lengvuosius automobilius;

1.6. Lietuvos nacionalinis operos ir baleto teatras, Lietuvos nacionalinė Martyno Mažvydo biblioteka jų funkcijoms vykdyti gali turėti ne daugiau kaip 5 tarnybinius lengvuosius automobilius;

1.7. Kultūros infrastruktūros centras paveldotvarkos ir kultūros infrastruktūros modernizavimo programoms įgyvendinti gali turėti ne daugiau kaip 11 tarnybinių lengvųjų automobilių, kuriems taikomas 6 proc. išlaidų dydis, skaičiuotinas nuo įstaigos asignavimų darbo užmokesčiui;

1.8. kitos Kultūros ministerijai pavaldžios arba jos valdymo sričiai priskirtos kultūros įstaigos gali turėti ne daugiau kaip 1 tarnybinį lengvąjį automobilį;

1.9. tarnybiniai lengvieji automobiliai gali būti naudojami tik tarnybos reikmėms.“.

Kultūros ministras	Simonas Kairys